 A Terra e a paisaxe

1.  Enumera as características que fan que o planeta Terra sexa único no sistema solar.

2. 1 RESUMO. Copia e completa no caderno as seguintes oracións: A Terra presenta un movemento de … arredor do Sol, que completa aproximadamente en … días. Debido á inclinación do … de rotación da Terra, os raios do Sol chegan a un determinado lugar cunha … diferente ao longo do ano. Isto dá lugar ás … A Lúa é un … da Terra que ten un movemento de … sobre o seu eixe e outro de … arredor da Terra que dan lugar ás diferentes …

3. VOCABULARIO. Define os termos solsticio e equinoccio e acompáñaos cun debuxo. Despois, explica cales son as principais diferenzas que existen entre ambos os dous.

4. DEBUXO. Copia no caderno e completa.
[image: ]
5. TÁBOA. Completa no caderno a seguinte táboa coas fases da Lúa.

[image: ]
6. DEBUXO. Identifica cada esquema co tipo de eclipse á que corresponde e explica como se produce cada unha.

[image: ]

7. VOCABULARIO. Define os seguintes conceptos:  Plano ecuatorial, Relevo, Eclipse  e Risco natural.

8. ASTRONOMÍA E MATEMÁTICAS. A distancia media entre a Terra e o Sol é de 150 millóns de quilómetros. A velocidade da luz no baleiro é de 300 000 km/s. Tendo en conta a velocidade da luz, calcula canto tarda en chegar un raio de luz desde o Sol á Terra.
[image: Distância entre o Sol e a Terra | Download Scientific Diagram]

9. Le e contesta: 
a) Explica por que a inclinación do eixe terrestre é unha das causas de que existan as estacións. Cal é a outra causa? 
b) En España, a vendima realízase no mes de setembro. En cambio, en Suráfrica ocorre en marzo. Podes explicar o porqué desta diferenza?
10. A distancia da Terra ao Sol varía lixeiramente ao longo do ano. 
a) Como pode comprobarse facilmente este feito?

b) O día 3 de xaneiro a Terra encóntrase no punto da súa órbita máis próximo ao Sol e o día 3 de xullo no punto da súa órbita máis afastado. Explica como pode ser que o 3 de xaneiro no hemisferio norte vaia moito máis frío ca o 3 de xullo
11. Imaxina unha casa cadrada, coas súas fachadas orientadas aos catro puntos cardinais. En que fachada dá o Sol durante todo o día, desde o amencer ata o ocaso, no inverno? En cal non dá o Sol en todo o día?

[image: Cuál es la mejor orientación para su vivienda | Gradhermetic]

12. A eclíptica é un plano imaxinario que pasa polo centro da Terra e polo centro do Sol. 
a) Pasa tamén polo centro da Lúa? 
b) Pasa só ás veces? Cantas veces e cando?


13. Ordena as seguintes imaxes dun ciclo lunar e identifica as fases de lúa nova, cuarto crecente, lúa chea e cuarto minguante. Comeza desde a fase de lúa chea

[image: ]

14. Para que haxa unha eclipse de Sol, debe haber lúa nova. Pero, por que non se produce unha eclipse de Sol cada vez que hai lúa nova?

15. En que fase está a lúa hoxe? 

16. ESQUEMA. Copia, completa e define os distintos compoñentes que forman a Terra.

[image: ]

17. RESUMO. Escribe un breve texto en que inclúas:  
a) Que é unha paisaxe.  
b) Os elementos que a forman.  
c) Os tipos de paisaxes.


18. Elixe tres tipos de paisaxes, se é posible de Galicia ou próximos a ela, e responde estas cuestións: 
a) Unha paisaxe natural. Investiga e describe os seus elementos bióticos e abióticos. Indica o porqué da túa elección. Que che inspira esa paisaxe? 

b) Unha paisaxe cultural que teña un impacto ambiental sostible e positivo no medio natural. Busca información e describe os seus elementos bióticos, abióticos e antrópicos. Por que a elixiches e que che inspira? 

c) Unha paisaxe cultural que penses que ten un impacto ambiental negativo no medio natural. Busca información e describe os elementos principais que ten na súa situación actual. Por que a elixiches e que che inspira? Que opción propoñerías para recuperala.


19. Explica en cada unha destas imaxes que tipo de acción se desenvolveu e como se modificou o medio natural.

[image: ]

20. A conservación do patrimonio xeolóxico é unha responsabilidade que temos coas xeracións futuras, e a mellora das infraestruturas é unha responsabilidade ante as xeracións actuais. Imaxina que existe o proxecto de construír unha autovía que cruza unha paisaxe de gran beleza e de alto valor xeolóxico. 

a) Elabora unha lista coas razóns que se poderían achegar a favor da construción da autovía e outra con motivos en contra. 

b) Explica cal é a túa opinión ao respecto

